CMC ปิดจ๊อบ “ไซบิค พระราม 9 – รามคำแหง 24” มูลค่า 300 ลบ. รับรู้รายได้ปีนี้
CMC ร่วมพิธีเทปูนปิดงานโครงสร้างอาคารไซบิค พระราม 9 - รามคำแหง 24 มูลค่าโครงการ 300 ล้านบาท พร้อมมั่นใจส่งมอบโครงการและเตรียมรับรู้รายได้ภายในปีนี้
CMC ร่วมพิธีเทปูนปิดงานโครงสร้างอาคารไซบิค พระราม 9 - รามคำแหง 24 มูลค่าโครงการ 300 ล้านบาท พร้อมมั่นใจส่งมอบโครงการและเตรียมรับรู้รายได้ภายในปีนี้
4 เม.ย. 2566

บริษัท เจ้าพระยามหานคร จำกัด (มหาชน) หรือ CMC ผู้พัฒนาอสังหาริมทรัพย์บนทำเลศักยภาพ พร้อมด้วยบริษัท 7 มกรา จำกัด (7 MAKARA) และบริษัท อีอีซี คอนซัลแตนท์ จำกัด (EEC) ที่ปรึกษาด้านการก่อสร้างและบริหารโครงการ ร่วมพิธีเทปูนปิดงานโครงสร้างอาคารไซบิค พระราม 9 – รามคำแหง 24 (CYBIQ RAMA 9 – RAMKHAMHAENG 24) มูลค่าโครงการ 300 ล้านบาท ซึ่งเป็นโครงการคอนโดมิเนียมใหม่ใจกลางรามคำแหง เอาใจคนรักสัตว์เลี้ยง Pet Friendly แห่งแรกจาก CMC เจาะกลุ่มแคมปัสคอนโด
โดยตั้งอยู่ในซอยรามคำแหง 24 แยก 14 ระยะ 550 เมตร จากมหาวิทยาลัยรามคำแหง ใกล้มหาวิทยาลัยอัสสัมชัญ (ABAC) และสถาบันบัณฑิตพัฒนบริหารศาสตร์ (NIDA) เดินทางได้ง่ายทั้งรถยนต์ส่วนตัว รถสาธารณะ และรถไฟฟ้าสายสีส้ม สถานีรามคำแหง ซึ่งเป็นทำเลแหล่งชุมชนที่มีความเจริญและความอุดมสมบูรณ์ ใกล้ตลาดและร้านสะดวกซื้อ
อีกทั้งโครงการมีความเป็นส่วนตัว ด้วยจำนวนยูนิตเพียง 121 ยูนิต มาพร้อมสิ่งอำนวยความสะดวกจัดเต็มกับ Fitness, Co-Working Space และสระว่ายน้ำชั้นดาดฟ้า โดยส่วนใหญ่ได้รับความสนใจจากผู้ปกครองและข้าราชการ ทั้งเพื่ออยู่อาศัยและเพื่อการลงทุน ด้วยราคาเริ่มเพียง 2.09 ล้านบาท มั่นใจได้ว่า CMC พร้อมส่งมอบโครงการและเตรียมรับรู้รายได้ภายในปีนี้
ทั้งนี้ ติดตามข้อมูลข่าวสารหรือสอบถามรายละเอียดเพิ่มเติมได้ที่ www.CMC.co.th หรือ Call Center 1172 และ Facebook Fanpage : CMC GROUP  (*เงื่อนไขเป็นไปตามที่บริษัทฯกำหนด)